Christer Mattiasson

Björn Ove Christer Mattiasson (født 29. juli 1971 i Borås) er en svensk tidligere fotballspiller.

Christer Mattiasson startet karrieren i division 5 med den lokale Borås-klubben Byttorps IF i 1989. Her øste han inn mål og hjalp klubben spille seg direkte opp til division 3. Mattiasson scoret 90 mål i løpet av de tre sesongene han spilte seniorfotball for Byttorp. Veien derfra gikk til byens toppklubb, . Etter fem sesonger i division 1 med Elfsborg lykkes klubben rykke opp i 1996. Som 26-åring fikk Mattiasson i 1997 sin debut i Allsvenskan. Den imponerende scoringsformen han hadde vist i lavere divisjoner fortsatte i den svenske toppdivisjonen. I 1997 ble han både toppscorer og leverte fleste målgivende pasninger i Allsvenskan. Han ble også tildelt utmerkelsen som «Årets komet».

I desember 1997 ble Mattiasson innkalt til s tur på nyåret over Atlanteren hvor han var involvert i begge lagets vennskapskamper. Debuten fikk han som sen innbytter i et ettmålstap for  24. januar. Fem dager senere startet han på topp i en målløs kamp mot .

De fjorten seriemålene han scoret for Elfsborg i 1997, ble fulgt opp med tolv mål i 1998. For å få oppleve nye utfordringer valgte han å forlate Elfsborg etter syv år i klubben. Ferden gikk videre til hovedstadsklubben .

Den første sesongen i AIK var relativt vellykket. Mattiasson scoret ti seriemål for et AIK-lag som ble svenske cupmestere, kom på andreplass i Allsvenskan og deltok i Mesterligaen. Hos AIK opplevde han tøffere kamp om plassene, og var ikke like selvskreven i startoppstillingen som han var vant til fra tidligere. Mattiasson befant seg etter hvert litt i skyggen av landslagsspiss Andreas Andersson, som hadde ankommet på sensommeren i 1999, og Nebojsa Novakovic. Da AIK ytterligere forsterket angrepet med Andreas Alm foran 2000-sesongen ble konkurransen enda hardere, og Mattiasson fikk redusert spilletid. Fasiten for Mattiasson i 2000 ble seks scorede mål og en tredje plass på tabellen som man i AIK var langt fra fornøyde med.

I 2001 ville ikke AIK satse videre på ham. I februar 2001 valgte Mattiasson overgang til  framfor retur til gamleklubben Elfsborg. Men oppholdet hos Lillestrøm ble kortvarig. Mattiasson trivdes verken sosialt eller med den direkte spillestilen til Lillestrøm. Etter bare tre måneder i Norge dro han i juni tilbake til Sverige for spill for stockholmsklubben . Mattiasson spilte syv seriekamper og en cupkamp for Lillestrøm, og scoret begge sine to mål for klubben mot  i en cupkamp han ble utvist i det siste spilleminuttet.

Selv om han med Djurgården i 2002 vant både Allsvenskan og den svenske cupen, klarte han ikke å gjenopplive scoringsformen fra tidligere i karrieren. Etter hvert fant han seg stort sett henvist til benken. I 2003 gikk han på lån til  i divisjonen under, hvorpå overgangen ble gjort permanent påfølgende sesong. Mattiasson spilte tre sesonger for Brommapojkarna i Superettan, før han begynte trappe ned som spillende trener for Vallentuna BK.

Referanser

Eksterne lenker 
 
 Svenska Fotbollförbundet
 Norges Fotballforbund
 AIK
 AIKs Statistikdatabas
 Kanaripedia
 lskhistorikk.com

Svenske fotballspillere
Svenske landslagsspillere i fotball
Fotballspillere for IF Elfsborg
Fotballspillere for AIK
Fotballspillere for Lillestrøm SK
Fotballspillere for Djurgårdens IF
Fotballspillere for IF Brommapojkarna
Personer fra Borås